Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

USA president Joe Biden teatas, et otsustab 2023. aasta alguses, kas kandideerib 2024. aasta presidendivalimistel uuesti presidendiks.
Joe Biden lubas kandideerimise otsuse tegemisel asja arutada perekonnaga selle aasta jõuludel.

Bidenilt küsiti vahevalimiste pressikonverentsil, mis on tema sõnum valijatele, kes ei soovi enam tema kandideerimist presidendiks.

"Vaadake mind," vastas Biden, vahendas The Telegraph.

Hiljem samal pressikonverentsil mainis Biden, et ta usub saatusesse ning see on lõpuks tema sõnul perekondlik otsus.

Biden tänas "punase laine" ehk vabariiklaste suure võidu peatamises noori valijaid.

President kinnitas, et vahevalimistel olid USA ja demokraatia jaoks hea tulemus.

Praegu ei ole veel selge, kumb erakond saavutab USA senatis enamuse ning veel on võimalik, et demokraadid kaotavad enamuse mõlemas Kongressi kojas.

Sellest hoolimata oli Biden pressikonverentsil optimistlik ning väljendas valmidust lõplikest tulemustest sõltumata teha koostööd vabariiklastega.

Donald Trump mainis, et vahevalimiste tulemused valmistasid vabariiklastele mõnevõrra pettumust.
## Pealkiri:

user
Biden otsustab järgmisel aastal, kas kandideerib 2024 presidendiks
assistant